Anykščių rajono  savivaldybės tarybos

                                                                                                                 2019 m. sausio 31 d.

                                                                                    sprendimu Nr. 1-TS-5.              
ANYKŠČIŲ RAJONO SAVIVALDYBĖS STRATEGINIO 2019–2021 METŲ VEIKLOS PLANO 1 PROGRAMOS „DARNI KURORTINĖS PLĖTROS PROGRAMA“

 1.2.1.03 PRIEMONĖS „VIEŠŲJŲ PASLAUGŲ KŪRYBINIŲ INDUSTRIJŲ PLĖTOTEI ORGANIZAVIMAS IR VYKDYMAS” APRAŠAS

	I BENDROSIOS NUOSTATOS
	Šiame dokumente aprašoma Anykščių rajono savivaldybės strateginio 2019–2025 metų plėtros plano, Anykščių rajono savivaldybės strateginio 2019–2021 metų veiklos plano 1 programos „Darni kurortinės plėtros programa“ 1.2.1.03 priemonė „Viešųjų paslaugų kūrybinių industrijų plėtotei organizavimas ir vykdymas” (toliau – Priemonė)

	Priemonės pavadinimas
	„Viešųjų paslaugų kūrybinių industrijų plėtotei organizavimas ir vykdymas”

	Priemonės  Nr.
	1.2.1.03

	Priemonės įgyvendinimo laikotarpis
	2019–2021 m.

	Asignavimų valdytojas
	Anykščių rajono savivaldybės administracijos direktorius (toliau - Administracijos direktorius)

	Su priemonės įgyvendinimu susiję įstatymai ir kiti teisės aktai
	Lietuvos Respublikos vietos savivaldos įstatymas.

Anykščių rajono savivaldybės strateginis 2019–2025 metų plėtros planas, patvirtintas 2018 m.  gruodžio mėn. 20 d. Anykščių rajono savivaldybės Tarybos sprendimu Nr. 1-TS-337.

Anykščių rajono savivaldybės strateginis 2019–2021 m. metų veiklos planas, patvirtintas 2019 m. sausio mėn. 31 d. Anykščių rajono savivaldybės Tarybos sprendimu Nr. 1-TS-5.

	Priemonės vykdytojai
	Viešieji juridiniai asmenys, vykdantys menų inkubavimo, kūrybinių industrijų veiklų organizavimo ir verslų, susijusių su menu,  konsultavimo veiklą Anykščių rajono savivaldybės teritorijoje bei registruoti Lietuvos Respublikos teisės aktų nustatyta tvarka 

	Priemonės koordinatorius
	Anykščių rajono savivaldybės (toliau – Savivaldybės) Kultūros, turizmo ir komunikacijos skyrius

	II PRIEMONĖS PARENGIMO ARGUMENTAI


	Priemonė parengta siekiant įgyvendinti Anykščių rajono savivaldybės  strateginio 2019–2025 metų plėtros plano 1 srities „Kultūrinio turizmo vystymas ir kurortinė plėtra“ 1.1 tikslą „Kultūrinio turizmo vystymas rajone“ 1.1.1 uždavinį „Plėsti ir atnaujinti turizmo bei rekreacijos infrastruktūrą“

	III PRIEMONĖS APRAŠYMAS


	Priemonė skirta:

Teikti inkubavimo paslaugas, organizuoti menininkų verslumo įgūdžių formavimui bei su menu susijusių verslų skatinimui ir plėtojimui skirtus renginius, teikti informacijos, konsultacijų, rezidavimo, mokymo paslaugas bei praktinę pagalbą smulkaus ir vidutinio verslo subjektams, susijusiems su menu, kurių buveinė yra Anykščių rajono savivaldybėje. Naujai įsteigtiems su menu susijusiems verslo subjektams padėti įsikurti, plėtoti veiklą ir prisitaikyti prie kintančių rinkos sąlygų, didinti konkurencingumą ir veiklos veiksmingumą, prisidėti prie  tarptautinio bendradarbiavimo užmezgimo, rinkti, kaupti ir nemokamai teikti informaciją. Padengti nuomojamo nekilnojamo turto išlaidas

	Priemonės  tikslas (-ai)
	Inkubavimo paslaugų, susijusių su menu, teikimas Anykščių rajone. Menininkų verslumo įgūdžių formavimui bei su menu susijusių verslų skatinimui ir plėtojimui skirtų renginių, koncertų, plenerinių renginių, seminarų, konferencijų, mokymų organizavimas, kūrybinių industrijų plėtros projektų rengimas ir įgyvendinimas

	Tikslo įgyvendinimo aprašymas
	Tikslo įgyvendinimas siejamas su menu susijusių verslų plėtra, pagalba menininkams pradėti nuosavą verslą, skatinti menininkų bendradarbiavimą, pasikeitimą parodomis, bendrų parodų ir plenerų organizavimą, naujų kompiuterinių technologijų naudojimą kūryboje, kūrybinių industrijų plėtojimą bei kitų renginių organizavimu

	Uždavinys Nr. 1
	Užtikrinti su menu susijusių inkubavimo paslaugų teikimą Anykščių rajone bei skatinti visuomenės kūrybinį verslumą

	Priemonės uždaviniui Nr. 1 pasiekti
	Subsidijuoti  inkubavimo paslaugų teikimą Anykščių rajone

	Siekiami rezultatai:
	1. Inkubavimo paslaugų teikimas;

2. Renginių organizavimas;

3. Kūrybinių industrijų paslaugų ar produktų kūrimas bei vystymas, inovacijų diegimas ir taikymas.

4. Su menu susijusio verslo steigimosi skatinimas bei jo

5. veiklos vystymas ir plėtojimas
6. Kūrybinių industrijų plėtros projektų rengimas ir įgyvendinimas

	Rezultato vertinimo kriterijai
	1. Inkubavimo paslaugų gavėjų skaičius;

2. Suteiktų  paslaugų skaičius projekto įgyvendinimo

3. laikotarpiu (valandomis, vienetais ir asmenims, priklausomai nuo suteiktos paslaugos pobūdžio);

4. Suorganizuotų ir vestų renginių skaičius
5. Parengtų ir įgyvendintų projektų skaičius

	IV PRIEMONĖS ĮGYVENDINIMAS


	Priemonė įgyvendinama Administracijos direktoriaus nustatyta tvarka skiriant finansavimą įgyvendinti priemonės vykdytojų pateiktus projektus. Informacija apie metų  prioritetus, kasmetinį ar papildomą projektų finansavimą, kvietimas teikti paraiškas, skelbiama Anykščių rajono savivaldybės internetiniame puslapyje www.anyksciai.lt. Paraiškų priėmimo terminas – ne trumpesnis kaip 20 kalendorinių dienų nuo konkurso paskelbimo datos. Konkretus paraiškų pateikimo terminas nurodomas kvietime.  
Konkursui pateiktus projektus vertina ir pasiūlymus dėl jų finansavimo Administracijos direktoriui teikia Administracijos direktoriaus įsakymu sudaryta ekspertų komisija. Sprendimą dėl finansavimo skyrimo projektų įgyvendinimui priima Administracijos direktorius, atsižvelgdamas į ekspertų komisijos rekomendacijas ir pasiūlymus. Už priemonių, numatytų projektuose, organizavimą, įgyvendinimą ir lėšų tinkamą panaudojimą atsako priemonės vykdytojai

	V PRIEMONĖS VERTINIMAS IR ATSAKOMYBĖ


	Už priemonės įgyvendinimą atsako Kultūros, turizmo ir komunikacijos skyrius. Duomenys apie priemonės įgyvendinimą pateikiami per strateginio veiklos planavimo ir valdymo (QPR) sistemą. Už lėšų, skirtų įgyvendinti projektus, tinkamą panaudojimą atsako priemonės vykdytojai, kuriems pagal sutartis skiriamos lėšos.

Už priemonės lėšų apskaitą atsako Savivaldybės administracijos Finansų ir apskaitos skyrius

	VI PRIEMONĖS FINANSAVIMO ŠALTINIAI   
	Anykščių rajono savivaldybės biudžeto lėšos, kitų fondų ir programų parama

	VII BAIGIAMOSIOS NUOSTATOS
	Dėl nepakankamo Priemonei įgyvendinti skirto finansavimo gali mažėti pasiekimų rodikliai.

Šis aprašas tvirtinamas ir keičiamas Anykščių rajono savivaldybės tarybos sprendimu


